താലിബാന് സര്ക്കാരിനെ മുല്ല ബരാദര് നയിക്കും വരാന് പോകുന്നത് ഇറാന് മാതൃകയില് പരമോന്നത ആത്മീയ നേതാവുള്ള സര്ക്കാര് കാബൂള്: അഫ്ഗാനിലെ താലിബാന് സര്ക്കാരിനെ മുല്ല ബരാദര് നയിക്കും. താലിബാന്റെ സ്ഥാപകരില് ഒരാളാണ് മുല്ല ബരാദര്. ഇറാന് മാതൃകയില് പരമോന്നത ആത്മീയ നേതാവുള്ള സര്ക്കാര് ആയിരിക്കും താലിബാന് സ്ഥാപിക്കുക. ഹിബത്തുല്ല അകുന്സാദ ആയിരിക്കും സൈന്യത്തിനും സര്ക്കാരിനും മേല് അധികാരമുള്ള ആത്മീയ നേതാവ്. മരണംവരെ ആഗോള ഭീകരവാദ പട്ടികയില് ഉണ്ടായിരുന്ന മുല്ല ഒമറിന്റെ മകന് മുഹമ്മദ് യാഖൂബിന് സര്ക്കാരില് പ്രധാന പദവി ലഭിക്കും. ആരാണ് മുല്ല അബ്ദുല് ഗനി ബരാദര് എന്ന നിയുക്ത അഫ്ഗാന് പ്രസിഡന്റ്? താലിബാന് സര്ക്കാരുമായി പൂര്ണ്ണ സഹകരണത്തിന് തയ്യാറാണെന്ന് ചൈന പ്രഖ്യാപിച്ച് കഴിഞ്ഞു. അഫ്ഗാന് പുനര്നിര്മാണത്തിന് സഹായിക്കുമെന്ന് ചൈന താലിബാനെ അറിയിച്ചിട്ടുണ്ട്. കശ്മീര് താലിബാന് നിലപാടില് മാറ്റം ! അഫ്ഗാനിസ്ഥാനില് സര്ക്കാര് പ്രഖ്യാപനം നടക്കാനിരിക്കെ കശ്മീരിനെക്കുറിച്ചുള്ള നിലപാടിലും താലിബാന് മാറ്റം വരുത്തി. ജമ്മുകശ്മീരിലെ മുസ്ലിങ്ങള്ക്കായി ശബ്ദമുയര്ത്താന് അവകാശമുണ്ടെന്നാണ് താലിബാന് വക്താവ് സുഹൈല് ഷഹീന് വ്യക്തമാക്കിയിരിക്കുന്നത്. പുതിയ സര്ക്കാരിനോടുള്ള ഇന്ത്യയുടെ നിലപാട് സുരക്ഷകാര്യങ്ങള്ക്കായുള്ള മന്ത്രിസഭാ സമിതി ഉള്പ്പടെ ചര്ച്ച ചെയ്ത് തീരുമാനിക്കുമെന്ന് സര്ക്കാര് വ്യത്തങ്ങള് പറഞ്ഞു. ജമ്മുകശ്മീര് ഇന്ത്യയുടെ ആഭ്യന്തര കാര്യമാണ്. ഇന്ത്യയ്ക്കും പാകിസ്ഥാനുമിടയിലെ തര്ക്കം അവര് തീര്ക്കും. ഇതായിരുന്നു ഈ മാസം പതിനഞ്ചിന് കാബൂള് പിടിച്ച ശേഷം താലിബാന് ജമ്മുകശ്മീര് വിഷയത്തില് താലിബാന് നല്കിയ ആദ്യ പ്രതികരണം. എന്നാല് ഇന്നലെ ബിബിസിയുടെ ഉറുദു സര്വ്വീസിനോട് സംസാരിക്കവെയാണ് താലിബാന് വക്താവ് സുഹൈല് ഷഹീന് വ്യത്യസ്ത നിലപാട് പ്രകടിപ്പിച്ചത്. ജമ്മുകശ്മീരിലെ മു്സിംങ്ങള്ക്കായി സംസാരിക്കാന് അവകാശമുണ്ട്. അവര്ക്ക് തുല്യ അവകാശങ്ങള്ക്ക് അഹര്തയുണ്ടെന്ന് വാദിക്കും. എന്നാല് ഒരു രാജ്യത്തിനെതിരെയും സായുധനീക്കത്തിന് താലിബാന് ഇല്ലെന്നും സൂഹൈല് ഷഹീന് വ്യക്തമാക്കി. കടുത്ത നിലപാടില്ലെങ്കിലും ഇന്ത്യയുടെ ആഭ്യന്തരകാര്യം എന്ന മുന് പ്രസ്താവനയില് നിന്നുള്ള മാറ്റം ഇന്ത്യ ഗൗരവത്തോടെ വീക്ഷിക്കുകയാണ്. ഇന്ത്യയുടെ നിലപാട് താലിബാന് സര്ക്കാര് രൂപീകരത്തിനു ശേഷമുള്ള നിലപാട് വിശദമായ ചര്ച്ചയ്ക്കു ശേഷം ഇന്ത്യ കൈക്കൊള്ളും. രണ്ടു തവണ നേരത്തെ സുരക്ഷകാര്യങ്ങള്ക്കായുള്ള മന്ത്രിസഭ സമിതി ചേര്ന്നിരുന്നു. എല്ലാവരെയും ഉള്ക്കൊള്ളുന്ന സര്ക്കാര് വേണം എന്ന് വിദേശകാര്യമന്ത്രി എസ് ജയശങ്കര് ഇന്നലെ സ്ലൊവേനിയയില് പറഞ്ഞിരുന്നു. അഫ്ഗാനിസ്ഥാനില് ഇപ്പോഴുള്ളവരുടെ സുരക്ഷ ഉറപ്പാക്കുകയാണ് ആദ്യ ലക്ഷ്യം. ഇവരെ തിരികെ എത്തിക്കാന് സഹായിക്കാമെന്ന് ഖത്തറും ഉറപ്പു നല്കിയിട്ടുണ്ട്. ഉത്തര്പ്രദേശില് തെരഞ്ഞെടുപ്പ് നടക്കാനിരിക്കെ താലിബാന്്റെ കാര്യത്തില് ശ്രദ്ധയോടെ നീങ്ങാനാണ് രാഷ്ട്രീയ തീരുമാനം. കശ്മീരിന്്റെ കാര്യത്തില് താലിബാന് പ്രസ്താവനയ്ക്ക് അപ്പുറമുള്ള നീക്കമൊന്നും ഇപ്പോള് നടത്തില്ലെന്നാണ് സര്ക്കാര് പ്രതീക്ഷ.